CELEX: 32011D0800
Language: sk
Date: 2011-11-30 00:00:00
Title: 2011/800/EÚ: Vykonávacie rozhodnutie Komisie z  30. novembra 2011 o finančnom príspevku Únie na núdzové opatrenia zamerané na boj proti katarálnej horúčke oviec v Nemecku v roku 2007 [oznámené pod číslom K(2011) 8723]

3.12.2011   
            
            
               SK
            
            
               Úradný vestník Európskej únie
            
            
               L 320/49
            
         VYKONÁVACIE ROZHODNUTIE KOMISIE
   z 30. novembra 2011
   o finančnom príspevku Únie na núdzové opatrenia zamerané na boj proti katarálnej horúčke oviec v Nemecku v roku 2007
   [oznámené pod číslom K(2011) 8723]
   (Iba nemecké znenie je autentické)
   (2011/800/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na rozhodnutie Rady 2009/470/ES z 25. mája 2009 o výdavkoch na veterinárnom úseku (1), a najmä na jeho článok 3,
   keďže:
   
               (1)
            
            
               V súlade s článkom 75 nariadenia o rozpočtových pravidlách a článkom 90 ods. 1 vykonávacích predpisov predchádza viazaniu výdavkov z rozpočtu Únie rozhodnutie o financovaní, ktorým sa stanovujú hlavné prvky opatrenia spojeného s výdavkami a ktoré prijme inštitúcia alebo orgány, na ktoré inštitúcia delegovala právomoci.
            
         
               (2)
            
            
               V rozhodnutí 2009/470/ES sa stanovujú postupy, ktorými sa riadi finančný príspevok Únie na špecifické veterinárne opatrenia vrátane núdzových opatrení. S cieľom eradikovať katarálnu horúčku oviec čo najrýchlejšie by mala Únia finančne prispieť na oprávnené výdavky vynaložené členskými štátmi. V článku 3 ods. 6 prvej zarážke uvedeného rozhodnutia sa uvádzajú percentuálne podiely finančných príspevkov Únie, ktoré sa môžu vyplatiť ako náhrada nákladov vynaložených členskými štátmi.
            
         
               (3)
            
            
               V článku 3 nariadenia Komisie (ES) č. 349/2005 z 28. februára 2005 stanovujúceho pravidlá financovania zo Spoločenstva, ktoré je určené na mimoriadne opatrenia boja proti určitým chorobám zvierat, uvedeným v rozhodnutí Rady 90/424/EHS (2), sa stanovujú pravidlá týkajúce sa výdavkov oprávnených na finančnú podporu z Únie.
            
         
               (4)
            
            
               Rozhodnutím Komisie 2008/444/ES z 5. júna 2008 o finančnom príspevku Spoločenstva na núdzové opatrenia na boj proti katarálnej horúčke oviec v Nemecku v roku 2007 (3) sa stanovil finančný príspevok Únie na núdzové opatrenia zamerané na boj proti katarálnej horúčke oviec v Nemecku v roku 2007.
            
         
               (5)
            
            
               Nemecko predložilo 6. júna 2008 oficiálnu žiadosť o úhradu podľa článku 7 ods. 1 a 2 nariadenia (ES) č. 349/2005.
            
         
               (6)
            
            
               Podľa článku 7 nariadenia (ES) č. 349/2005 sa na vyplatenie uvedeného finančného príspevku Únie vzťahuje podmienka, že plánované činnosti sa skutočne vykonali a že orgány poskytli všetky potrebné informácie v stanovených lehotách.
            
         
               (7)
            
            
               V rozhodnutí 2008/444/ES sa stanovilo, že prvá tranža vo výške 950 000,00 EUR by sa mala vyplatiť ako časť finančného príspevku Únie.
            
         
               (8)
            
            
               Auditom v súlade s článkom 10 nariadenia (ES) č. 349/2005, ktorý vykonali útvary Komisie, sa zistili iba menšie finančné problémy.
            
         
               (9)
            
            
               Nemecko teda doteraz splnilo svoje technické a administratívne povinnosti stanovené v článku 3 ods. 4 rozhodnutia 2009/470/ES a v článku 7 nariadenia (ES) č. 349/2005.
            
         
               (10)
            
            
               Vzhľadom na uvedené skutočnosti by sa teraz mala stanoviť druhá tranža finančnej podpory z Únie na oprávnené výdavky vynaložené v súvislosti s eradikáciou katarálnej horúčky oviec v Nemecku v roku 2007.
            
         
               (11)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Druhá tranža vo výške 1 950 000,00 EUR sa vypláca Nemecku ako časť finančného príspevku Únie.
   Článok 2
   Toto rozhodnutie, ktoré predstavuje finančné rozhodnutie v zmysle článku 75 nariadenia o rozpočtových pravidlách, je určené Nemeckej spolkovej republike.
   
      V Bruseli 30. novembra 2011
      
         
            Za Komisiu
         
         John DALLI
         
            člen Komisie
         
      
   
   
      (1)  Ú. v. EÚ L 155, 18.6.2009, s. 30.
   
      (2)  Ú. v. EÚ L 55, 1.3.2005, s. 12.
   
      (3)  Ú. v. EÚ L 156, 14.6.2008, s. 18.